**อินฟินิตไฟลต์** (อังกฤษ: Infinite Flight) เป็นเกมจำลองการบินและการควบคุมการจราจรทางอากาศ มีให้บริการสำหรับอุปกรณ์ไอโอเอสและแอนดรอยด์ อินฟินิตไฟลต์ยังมีชุมชนของผู้เล่น ที่ร่วมกันสร้างกิจกรรม, สายการบินและองค์การการบินเสมือนจริง (Virtual Organisation) รวมถึง IFATC ที่ผู้เล่นสามารถโต้ตอบซึ่งกันและกันกับผู้ควบคุม และยังรับบทบาทเฉพาะภายในเกม เช่น การเป็นนักบินของสายการบินเสมือนจริง หรือการเป็นผู้ควบคุมจราจรทางอากาศมืออาชีพ

ระบบเกม
-------

แอร์บัส เอ330 ของแอร์แคนาดาในอินฟินิตไฟลต์ แสดงทิวทัศน์ของสภาพแวดล้อมในเกม
อินฟินิตไฟลต์จะมีโหมดผู้เล่นเดี่ยวและผู้เล่นหลายคน รวมถึงตัวเลือกในควบคุมการจราจรทางอากาศ ในฐานะเกมมือถือ Infinite Flight อาศัยเครื่องวัดความเร่งของอุปกรณ์เพื่อควบคุมการบิน

### สนามบิน

ในอินฟินิตไฟลต์ จะมีการจำลองสนามบินขึ้นมาในสภาพแวดล้อมจริง สนามบินบางแห่งจะมีสิ่งก่อสร้างสามมิติ (3D Airport) เช่นอาคารผู้โดยสารและอุปกรณ์ภาคพื้น ซึ่งสร้างโดยผู้พัฒนาเกมและอาสาสมัครที่เป็นส่วนหนึ่งของทีมจัดสร้างและแก้ไขสนามบินของอินฟินิตไฟลต์

### อากาศยาน

อากาศยานในอินฟินิตไฟลต์| ผู้ผลิต | รุ่น |
| แอร์บัส | เอ220-300, เอ318-100, เอ319-100, เอ320-200, เอ321-200, เอ330-200F, เอ330-300, เอ330-900นีโอ, เอ340-600, เอ350-900, เอ380-800 |
| โบอิง | 717-200, 737-700, 737-800, 737-900, 747-200, 747-400, 747-8, 747-SCA, 747-SOFIA, 757-200, 767-300, 777-200อีอาร์, 777-200แอลอาร์, 777-300อีอาร์, 777F, 787-8, 787-9, 787-10, ซี-17 โกลบมาสเตอร์ III, เอฟ/เอ-18อี ซูเปอร์ฮอร์เน็ท, วีซี-25 แอร์ฟอร์ซวัน |
| บอมบาร์ดิเอร์ | ซีอาร์เจ-200, ซีอาร์เจ-700, ซีอาร์เจ-900, ซีอาร์เจ-1000, แดช 8 คิว 400 |
| เซสนา | 172, 208 คาราวาน, ไซเทชั่น เอกซ์ |
| เซอรัส | เอสอาร์22 |
| คับคราฟเตอร์ | เอกซ์คับ |
| ดาเฮอร์ | ทีเอ็มบี-930 |
| เอ็มบราเออร์ | อี175, อี190 |
| แฟร์ไชลด์รีพับลิค | เอ-10 |
| เจเนรัล ไดนามิกส์ | เอฟ-16C |
| กรัมแมน | เอฟ-14 |
| ล็อกฮีด มาร์ติน | เอซี-130, ซี-130H, วี130J, ซี-130-30, เอฟ-22, พี-38 |
| แมคดอนเนลล์ดักลาส | ดีซี-10, ดีซี-10F, เอ็มดี-11, เอ็มดี-11F |
| ซูเปอร์มารีน | สปิตไฟร์ เอ็มเค VIII |

ชุมชน
-----

ชุมชนของอินฟินิตไฟลต์ (Infinite Flight Community; IFC) จะเป็นระบบเว็บบอร์ดที่พัฒนาโดยดิสคอร์ส ที่ให้ผู้ใช้เข้ามาสร้างโพสต์และพูดคุยกันในแต่ละหัวข้อต่าง ๆ โดยหัวข้อโพสต์ทั้งหมดจะอยู่ในเรื่องของเกมและการบิน

นอกจากนี้แล้วอินฟินิตไฟลต์ยังมีชุมชนดิสคอร์ดเป็นของตนเอง ซึ่งผู้ใช้จะต้องเป็นสมาชิก*โปร* ก่อน จึงจะเข้าใช้งานชุมชนดิสคอร์ดได้ โดยในดิสคอร์ดจะมีการพูดคุยในแต่ละหมวดช่องแชท สมาชิกชุมชนดิสคอร์ดจะมีสิทธิในการเข้าถึงการประกวดแข่งขันต่าง ๆ สำหรับอินฟินิตไฟลต์และติดตามการพัฒนาเกมได้

### กิจกรรม

ทั้งในชุมชนเว็บบอร์ดและดิสคอร์ด จะมีการจัดกิจกรรมการบินร่วมกัน โดยผู้สร้างจะโพสต์ลงในหัวข้อ*อีเวนต์* ผู้ใช้คนอื่น ๆ สามารถเข้าร่วมกิจกรรมได้ ซึ่งจะจัดในระบบเซิร์ฟเวอร์รวม (Multiplayer Server) ในการจำลองบรรยากาศการบินที่เสมือนจริงยิ่งขึ้น

### สายการบินและองค์การการบินเสมือนจริง

ดูเพิ่ม: รายชื่อสายการบินและองค์กรการบินเสมือนจริงในอินฟินิตไฟลต์
สายการบินสมือนจริง (Virtual Airlines: VA) และองค์กรการบินเสมือนจริง (Virtual Organisation; VO) ของอินฟินิตไฟลต์ เป็นการจำลองหน้าที่สายการบินของผู้เล่นในเกม โดยจะสวมบทบาทเป็นนักบินของสายการบินต่าง ๆ ทั่วโลก และจะมีผู้เล่นส่วนหนึ่งที่สวมบทบาทเป็นผู้บริหาร (Staff) ของสายการบินเสมือนจริง ที่จะคอยดูแลการบินของสายการบิน โดยสายการบินเสมือนจะมีชุมชนดิสคอร์ดเป็นของตนเอง ที่สามารถพูดคุยและแจ้งข้อมูลข่าวสารระหว่างกัน

### IFATC

การควบคุมการจราจรทางอากาศของอินฟินิตไฟลต์ (Infinite Flight ATC; IFATC) จะเป็นกลุ่มผู้เล่นหนึ่ง ที่สวมบทบาทเป็นผู้ควบคุมการจราจรทางอากาศ โดยจะมีการสอบคัดเลือกเพื่อเข้ากลุ่ม IFATC สมาชิก IFATC จะสามารถเข้าควบคุมการจราจรในเซิฟเวอร์มืออาชีพ (Expert Server) ได้

### IFAET

ทีมจัดสร้างและแก้ไขสนามบินของอินฟินิตไฟลต์ (Infinite Flight Airport Editing Team; IFAET) เป็นกลุ่มผู้เล่นที่ถูกคัดเลือกให้พัฒนาโครงสร้างสามมิติของสนามบินต่าง ๆ ในเกม โดยสมาชิก IFAET จะสามารถเลือกสร้างสนามบินใดก็ได้ และสามารถโพสต์ความคืบหน้าในชุมชนได้

อ้างอิง
-------

1. ↑  "IFVARB". *IFVARB*.
2. ↑  Goyer, Isabel. "Infinite Flight: Fully Functional Flight Sim For Your Phone". *Plane & Pilot Magazine* (ภาษาอังกฤษแบบอเมริกัน).
3. ↑  "Infinite Flight - Aircraft, Liveries & More - Complete Database". *Jan Polet - Airport Ground Plates* (ภาษาอังกฤษแบบอเมริกัน).
4. ↑  "The IFVARB Information Thread - 2023". *Infinite Flight Community* (ภาษาอังกฤษ). 2023-04-08.
5. ↑  "Infinite Flight ATC Recruiting". *Infinite Flight Community* (ภาษาอังกฤษ). 2021-05-07.
6. ↑  "Introduction | Infinite Flight". *infiniteflight.com* (ภาษาอังกฤษ).